Il-film il-ġdid ta' James Bond ġie pospost għat-tielet darba minħabba l-imxija tal-Covid-19. No Time to Die issa tħabbar li se jibda jintwera mis-6 ta' Ottubru. Il-film oriġinalment kellu jkollu l-premier tiegħu f'April tas-sena l-oħra imma ntefa' aktar lura fis-sena Il-virus tal-coronavirus ma laqatx biss lill-film ta' Bond imma għamel ħerba sħiħa mill-produzzjonijiet ta' Hollywood. Diversi produzzjonijiet kellhom jagħlqu ta' bilfors meta jew l-atturi jew nies fil-produzzjoni tal-films bdew jintlaqtu mill-marda. Fil-fatt aktar kmieni dan ix-xahar Warner Bros ħabbru li kienu qed jittardjaw il-ħruġ tal-film tas-Sopranos, Many Saints of Neward, għax partijiet kbar fl-Istati Uniti huma taħt lockdown. Id-diretturi tal-kumpaniji tal-films qed jibżgħu li anki jekk joħorġu films ġodda ma tantx se jagħmlu qligħ minnhom bħal qabel għax mijiet ta' cinemas għalqu l-bibien tagħhom.